หลังจากได้ยินคำร่ำลือมานาน ในที่สุดก็มีเวลาไปกินซะที

ไปถึงร้านตอนเที่ยงๆพอดีค่ะ เห็นโต๊ะไม่เต็มเท่าไหร่ แต่อย่าได้ดีใจไป!! 
เพราะว่ามีคิวที่เค้าสั่งห่อไว้เยอะมากๆค่ะ T^T ใช้เวลารอ 1ชม กับอีก 35นาที ในที่สุดราดหน้าเนื้อ กับ สุกี้ไก่ ที่สั่งไว้ก็ได้ซะที
(เวลาการรอนี่ขึ้นอยู่กับดวงเลยค่ะ ว่ามีคนโทรมาสั่งไว้เยอะมั้ย แนะนำว่าถ้าอยากไปกินควรจะไปตั้งแต่ร้านเปิดนะคะ หรือไม่ก็ไปช้าๆเลย ประมาณบ่ายโมงครึ่ง คิวก็จะน้อยหน่อย ข้อมูลจากคุณลุงลูกค้าประจำที่นั่งใกล้ๆค่ะ ^^)

กว่าจะมานี่หิวจัดเลยค่ะ ไม่แน่ใจว่าเป็นเทคนิคพิเศษทำให้อาหารอร่อยชึ้นหรือเปล่า :p
ราดหน้านี่ สุดยอดมากค่ะ เส้นหอม เนื้อนุ่ม ผักกรอบ ทานแล้วไม่เลี่ยนเลยค่ะ เพราะเค้าผัดไม่มันเหมือนบางที่

ที่นี่เค้าไม่ผัดทิ้งไว้นะคะ เค้าจะผัดทีละน้อยๆ แล้วล้างกระทะบ่อยมาก

ส่วนสุกี้นี่ธรรมดาค่ะ แต่ก็หอมและให้ไก่เยอะดี 
สรุปแล้ว คุ้มราคาค่ะ

คุณลุงลูกค้าประจำบอกว่า อร่อยทุกจานค่ะ ขึ้นอยู่กับว่าชอบอะไร แอบมองคั่วไก่ของคนอื่นก็น่ากินมากๆค่ะ
ขอหักค่ารอดาวนึงนะคะ ><!

สรุป แนะนำค่ะร้านนี้ แฟนราดหน้าไม่ควรพลาด!